|  |  |  |  |
| --- | --- | --- | --- |
| ***Համարը*** | N 724 | ***Տեսակը*** | Ինկորպորացիա |
| ***Տիպը*** | Որոշում | ***Կարգավիճակը*** | Գործում է |
| ***Սկզբնաղբյուրը*** | ԼՂՀՊՏ 2008.01.14/02(74) | ***Ընդունման վայրը*** | Ստեփանակերտ |
| ***Ընդունող մարմինը*** | ԼՂՀ կառավարություն | ***Ընդունման ամսաթիվը*** | 25.12.2007 |
| ***Ստորագրող մարմինը*** | ԼՂՀ Վարչապետ | ***Ստորագրման ամսաթիվը*** | 25.12.2007 |
| ***Վավերացնող մարմինը*** |   | ***Վավերացման ամսաթիվը*** |   |
| ***Ուժի մեջ մտնելու ամսաթիվը*** | 01.01.2008 | ***Ուժը կորցնելու ամսաթիվը*** |   |

 **Կապեր այլ փաստաթղթերի հետ**

 **Փոփոխողներ և ինկորպորացիաներ**

|  |
| --- |
| **ԼՂՀ ԿԱՌԱՎԱՐՈՒԹՅԱՆ ՈՐՈՇՈՒՄԸ ՆՈՐԱՍՏԵՂԾ ԸՆՏԱՆԻՔՆԵՐԻ ՀԱՄԱՐ ԱՄՈՒՍՆՈՒԹՅԱՆ ՆՊԱՍՏ ՍԱՀՄԱՆԵԼՈՒ ՄԱՍԻՆ** |

|  |
| --- |
|   |
| **ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ** **Ո Ր Ո Շ ՈՒ Մ**

|  |  |
| --- | --- |
| «25» դեկտեմբերի 2007թ. | N 724 |

 ք.Ստեփանակերտ **Նորաստեղծ ընտանիքների համար ամուսնության նպաստ սահմանելու մասին**Արցախի Հանրապետությունում ամուսնությունները խրախուսելու և նորաստեղծ ընտանիքներին պետական աջակցություն ցուցաբերելու նպատակով՝ Լեռնային Ղարաբաղի Հանրապետության կառավարությունը **որոշում է.*****(նախաբանը փոփ. 29.05.2018 N 414-Ն)***1. Արցախի Հանրապետության օրենսդրության համաձայն ամուսնության գրանցման դեպքում նորաստեղծ ընտանիքի համար սահմանվում է ամուսնության միանվագ նպաստ, որը հատկացվում է Արցախի Հանրապետության պետական բյուջեի միջոցների հաշվին` ամուսիններից յուրաքանչյուրին 150.0 հազար դրամի չափով:***(1-ին կետը խմբ. 19.04.2013 N 199-Ն, փոփ. 29.05.2018 N 414-Ն)***2. Հաստատել ամուսնության միանվագ նպաստ հատկացնելու կարգը՝ համաձայն հավելվածի:3. Արցախի Հանրապետության արդարադատության նախարարությանը՝ Արցախի Հանրապետության աշխատանքի, սոցիալական հարցերի և վերաբնակեցման նախարարությանը տրամադրել՝ա) յուրաքանչյուր ամսվա ընթացքում տրված ամուսնության վկայականների կրկնօրինակների (միայն 2008 թվականի հունվարի 1-ից հետո գրանցված ամուսնությունների) տվյալները՝ մինչև հաջորդ ամսվա 10-ը,բ) յուրաքանչյուր ամսվա ընթացքում տրված ամուսնալուծության վկայականների տվյալները՝ մինչև հաջորդ ամսվա 10-ը:***(3-րդ կետը փոփ. 19.04.2013 N 199-Ն, փոփ. 29.05.2018 N 414-Ն)***4. Արցախի Հանրապետության պետական կառավարման մարմիններին՝ սույն որոշմամբ սահմանված աշխատանքների իրականացման համար համագործակցել Արցախի Հանրապետության աշխատանքի, սոցիալական հարցերի և վերաբնակեցման նախարարության հետ:***(4-րդ կետը փոփ. 19.04.2013 N 199-Ն, փոփ. 29.05.2018 N 414-Ն)***5. Սույն որոշման կատարման վերահսկողության և կառավարման լիազորությունները վերապահել Արցախի Հանրապետության աշխատանքի, սոցիալական հարցերի և վերաբնակեցման նախարարությանը:***(5-րդ կետը փոփ. 19.04.2013 N 199-Ն, փոփ. 29.05.2018 N 414-Ն)***6. Արցախի Հանրապետության աշխատանքի, սոցիալական հարցերի և վերաբնակեցման նախարարին՝ ապահովել սույն որոշման հասարակական իրազեկումը:***(6-րդ կետը փոփ. 19.04.2013 N 199-Ն, փոփ. 29.05.2018 N 414-Ն)***7. Սույն որոշումն ուժի մեջ է մտնում 2008 թվականի հունվարի 1-ից:

|  |  |
| --- | --- |
| **ԼՂՀ ՎԱՐՉԱՊԵՏ** | **Ա. ՀԱՐՈՒԹՅՈՒՆՅԱՆ** |

|  |  |
| --- | --- |
|   | ՀավելվածԼՂՀ կառավարության«25» դեկտեմբերի 2007թ.թիվ 724 որոշման |

 **Կ Ա Ր Գ** **ամուսնության միանվագ նպաստ հատկացնելու** 1. Սույն կարգով սահմանվում են Արցախի Հանրապետության օրենսդրության համաձայն ամուսնության գրանցման դեպքում ամուսնության միանվագ նպաստ (այսուհետ՝ նպաստ) հատկացնելու հետ կապված հարաբերությունները:***(1-ին կետը փոփ. 19.04.2013 N 199-Ն, փոփ. 29.05.2018 N 414-Ն)***2. Նպաստի իրավունք ունի 40 տարին չլրացած`ա) Արցախի Հանրապետությունում հաշվառված այն անձը, ում ամուսնությունը գրանցվել է Արցախի Հանրապետության քաղաքացիական կացության ակտերի գրանցման մարմնում,բ) Արցախի Հանրապետության զինված ուժերում և այլ զորքերում պայմանագրային զինվորական ծառայություն անցնող այն անձը (անկախ հաշվառման վայրից), ով ամուսնացել է Արցախի Հանրապետությունում հաշվառված անձի հետ և ամուսնությունը գրանցվել է Արցախի Հանրապետության քաղաքացիական կացության ակտերի գրանցման մարմնում:Անձին նպաստ է հատկացվում միայն մեկ անգամ:2013 թվականի հունվարի 1-ից հետո ամուսնալուծման և նույն անձի հետ ամուսնության գրանցման դեպքում նպաստ չի հատկացվում:***(2-րդ կետը լրաց. 23.06.2009 N 394-Ն, խմբ. 19.04.2013 N 199-Ն, փոփ. 29.05.2018 N 414-Ն)***3. Նպաստ հատկացնելու համար անձը գրավոր դիմումի հետ ամուսնության գրանցման վայրի՝ Արցախի Հանրապետության աշխատանքի, սոցիալական հարցերի և վերաբնակեցման նախարարության (այսուհետ՝ լիազոր մարմին) աշխատակազմի սոցիալական ծառայության տարածքային գործակալություն (այսուհետ` իրավասու մարմին) է ներկայացնում նաև.ա) անձնագիրը կամ անձը հաստատող այլ փաստաթուղթը (հաշվառման և ամուսնության մասին նշումները պարտադիր են) և դրա պատճենը,բ)  հանրային ծառայությունների համարանիշը և դրա պատճենը կամ վավեր սոցիալական ապահովության քարտը և դրա պատճենը կամ Արցախի Հանրապետության ոստիկանության կողմից տրված՝ հանրային ծառայությունների համարանիշ չստանալու մասին տեղեկանքը,գ) ամուսնության վկայականը և պատճենը։Սույն կարգի 2-րդ կետի «բ» ենթակետում նշված անձինք սույն կետով սահմանված փաստաթղթերից բացի ներկայացնում են նաև «Զինվորական ծառայություն անցնելու մասին» Լեռնային Ղարաբաղի Հանրապետության օրենքով սահմանված՝ համապատասխան պետական լիազոր մարմնի տված տեղեկանքը` պայմանագրային հիմունքներով ծառայություն անցնելու մասին:***(3-րդ կետը փոփ., լրաց. 23.06.2009 N 394-Ն, լրաց. 26.01.2010 N 23-Ն, խմբ. 19.04.2013 N 199-Ն, փոփ., խմբ. 29.05.2018 N 414-Ն)***4. Դիմումը և անհրաժեշտ փաստաթղթերն ընդունելու ժամանակ իրավասու մարմնում՝ա) դիմումում լրացված տվյալները համեմատվում են անձնագրի և ներկայացված մյուս փաստաթղթերի տվյալների հետ,բ) փաստաթղթերի բնօրինակները համեմատվում են դրանց պատճենների հետ, պատճենների վրա կատարվում «Իսկականի հետ ճիշտ է» գրառումը և կնքվում իրավասու մարմնի կնիքով,գ) անձի դիմումը հաշվառվում է դիմումների հաշվառման մատյանում,դ) ամուսնության վկայականի բնօրինակի դարձերեսը կնքվում է, կատարվում «Հաշվառված է ամուսնության միանվագ նպաստ հատկացնելու համար» գրառումը (նշելով անձի անունը և ազգանունը), թվագրվում և ստորագրվում,ե) ստեղծվում է նպաստի գործ, որին տրվում է համար՝ բաղկացած իրավասու մարմնի կոդից և հերթական համարից:Փաստաթղթերի պատճենները մնում են իրավասու մարմնում, իսկ բնօրինակները վերադարձվում են դիմողին:***(4-րդ կետը փոփ., լրաց. 19.04.2013 N 199-Ն)***5. Նպաստ հատկացվում է դիմումն անհրաժեշտ փաստաթղթերով ամուսնության գրանցման պահից 6 ամսվա ընթացքում ներկայացնելու դեպքում:6. Յուրաքանչյուր ամսվա ընթացքում ստեղծված գործերի հիման վրա, մինչև հաջորդ ամսվա 5‑ը, իրավասու մարմինը հայտ է ներկայացնում (կցելով էլեկտրոնային կրիչ՝ գործերում առկա տվյալներով) լիազոր մարմին՝ որը.ա) ներկայացված տվյալները համադրում է Արցախի Հանրապետության արդարադատության նախարարության տրամադրած տվյալների հետ,բ) ամփոփում է հայտերը և ընդհանուր ֆինանսավորման հայտ ներկայացնում Արցախի Հանրապետության ֆինանսների նախարարություն,գ) ֆինանսական միջոցները ստանալուց հետո դրանք փոխանցում է իրավասու մարմիններին:***(6-րդ կետը փոփ. 19.04.2013 N 199-Ն, փոփ. 29.05.2018 N 414-Ն)***7. Նպաստի վճարումները իրականացվում են «Արցախբանկ» ՓԲԸ-ի մասնաճյուղերի միջոցով՝ իրավասու մարմնի կողմից կազմված վճարման ցուցակներով:8. Յուրաքանչյուր եռամսյակի ավարտից հետո, մինչև եռամսյակին հաջորդող ամսվա 15-ը, «Արցախբանկ» ՓԲԸ-ի համապատասխան մասնաճյուղի կողմից հաշվետվություն է ներկայացվում իրավասու մարմին՝ եռամսյակի ընթացքում ստացված և վճարված գումարների մասին, որի պատճենը 3 աշխատանքային օրվա ընթացքում իրավասու մարմնի կողմից ներկայացվում է լիազոր մարմին:10. Նպաստի գործում կեղծ (ոչ հավաստի) փաստաթղթեր հայտնաբերելու դեպքում նպաստի գումարը հետ է գանձվում՝ Արցախի Հանրապետության օրենսդրությամբ սահմանված կարգով:***(10-րդ կետը փոփ. 29.05.2018 N 414-Ն)***11. Սույն կարգի 3-րդ կետում նշված դիմումի, 4-րդ կետում նշված հաշվառման մատյանի, 6-րդ կետում նշված՝ էլեկտրոնային կրիչով ներկայացվող տվյալների, 7-րդ կետում նշված վճարման ցուցակի ձևերը, ինչպես նաև 4-րդ կետում նշված կոդերը հաստատվում են լիազոր մարմնի կողմից:

|  |  |
| --- | --- |
| **ԼՂՀ կառավարության աշխատակազմի****ղեկավար-նախարար** | **Ս. Գրիգորյան** |

 |